ગુજરાતથી પં. બંગાળ સુધી ૭૫૧૬ કિલોમીટરમાં ફેલાયેલી ભારતની સમુદ્રી સરહદ પર દુશ્મનો હંમેશાં ઘાત લગાવીને બેઠા હોય છે. અરબ સાગરમાં પાકિસ્તાનથી ખતરો છે તો હિંદ મહાસાગરમાં ચીનથી ખતરો છે. દુશ્મન દેશ અહીંથી ઘૂસણખોરી કરવાની કોશિશ કરી રહ્યા છે. આ ખતરા સામે રક્ષણ મેળવવા ભારત પોતાની સમુદ્રી શક્તિ વધારી રહ્યું છે. એક રિપોર્ટ પ્રમાણે ૨૦૩૦ સુધીમાં ભારત પાસે ૨૬ જેટલી સબમરીન હશે, જેના ભાગરૂપે આઈએનએસ કલવરી તૈયાર થઈ ગઈ છે, જેનાથી હિંદ મહાસાગરમાં ભારતીય નૌસેનાની શક્તિમાં વધારો થયો છે.